Prosopocoilus (Hoplitocranum) bruijni

Prosopocoilus bruijni er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene 17-48 millimeter), brunsvart hjortebille med rødbrune dekkvinger. Store hanner har lange, krumme kjever med spredte, lange, men butte tenner. Hodet er stort og bredt, pannen er litt vagt, V-formet uthulet i midten. Hodet har en butt tann på hver side bak fasettøynene. Antennene har en tre-leddet vifte. Pronotum er betydelig bredere enn langt, rundet. Beina er brune. Hunnen er noe mindre enn hannen, uten forstørrede kjever, kroppsformen bredere, hodet og pronotum tydelig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er endemisk for Sulawesi, men forekommer i ulike underarter rundt om på øya

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Hoplitocrenum Jakowlew, 1896
 Prosopocoilus (Hoplitocranum) bruijni (Oberthür, 1879)
 Prosopocoilus (Hoplitocranum) bruijni bomansi (Lacroix, 1972) - Sulawesi
 Prosopocoilus (Hoplitocranum) bruijni bruijni (Oberthür, 1879) - Sulawesi
 Prosopocoilus (Hoplitocranum) bruijni pelengensis Mizunuma, 1994 - Sulawesi
 Prosopocoilus (Hoplitocranum) bruijni rufulus (Didier, 1929) - Sulawesi
 Prosopocoilus (Hoplitocranum) bruijni tahulandangensis Mizunuma, 1994 - Sulawesi

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1879
Sulawesis insekter